Torrebella: "Agraïm al festival Ciutat Flamenco que ens permeti explorar nous límits musicals"

Fri, 25 Oct 2024 16:20:00 +0000

Els músics David Leiva i Albert Torrebella (d'esquerra a dreta) ens han parlat de la proposta "Suite flamenca", programada aquest diumenge 27 d'octubre, a L'Auditori, dins del festival Ciutat Flamenco. Es tracta d'una proposta que reuneix destacats compositors i arranjadors del flamenc com Joan Albert Amargós, Miguel Poveda, Chicuelo i David Leiva. Coproduïda per Taller de Músics, ESMUC i L'Auditori, comptarà amb la interpretació de figures reconegudes del flamenc com Jorge Pardo i el trio liderat per José Manuel Ruiz Motos, Bandolero, que aportaran el seu talent i experiència, a més de la participació de l'Original Soundtrack Orchestra (OSTO), que té com a director el mateix Torrebella i altres músics. Aquesta iniciativa representa un procés de creació col·lectiva destinat a captivar tots els amants d'aquest gènere musical.