Savall dirigeix la interpretació de la Vuitena i Novena simfonies de Beethoven al Liceu

Mon, 13 Dec 2021 07:00:00 +0000

Una de les cites musicals més atractives d'aquesta temporada i sobretot per als seguidors de Jordi Savall és el concert que oferirà aquest dimecres al Gran Teatre del Liceu, on oferirà la seva interpretació de les simfonies Vuitena i Novena de Beethoven, i que havia de culminar l'any d'aniversari del compositor però que va quedar ajornada per la covid que van patir personalment el mateix Savall i les seves formacions. La integral de simfonies de Beethoven que Savall ha abordat els últims anys recull, com és habitual, una interpretació amb criteris i instruments històrics. Una pràctica que el mestre igualadí ja fa anys que practica. N'hem parlat amb ell mateix.