Xavier Sabata: "A 'InVisibili' desenvisibilitzo compositors i músics de l'orquestra"

Wed, 26 Apr 2023 16:20:00 +0000

El contratenor català Xavier Sabata ens ha parlat del concert "InVisibili", que ell mateix, amb les Vespres d'Arnadí que dirigeix des del clave Dani Espasa, oferiran aquest dissabte, 29 d'abril, al Palau de la Música Catalana, dins del cicle Concerts Simfònics al Palau. Una vetllada en què Sabata farà un interessant recorregut pel gènere de l'òpera seriosa, que en les primeres dècades del segle XVIII estava patint un procés d'intensificació virtuosística que portaria als cantants (sobretot sopranos i castrati) a convertir-se en les superestrelles de l'època. Precisament, totes les peces del concert estaran reunides al nou disc "InVisibili", de Xavier Sabata, que sortirà publicat aviat.