"A l'Orquestra Barroca Catalana anem per bon camí, perquè estem fidelitzant el públic"

Thu, 31 Mar 2022 17:00:00 +0000

Santi Aubert, director artístic de l'Orquestra Barroca Catalana (esquerra), i el flautista de bec Tiam Goudarzi (dreta) ens han presentat la VII Temporada de Concerts de Música Antiga de la formació a l'Església de Sant Felip Neri de Barcelona, que començarà aquest diumenge 3 d'abril amb el concert titulat "Virtuosisme i sentiments", amb obres de Vivaldi, Brescianello i Fiorenza, entre d'altres, amb una selecció d'obres d'alta dificultat i virtuosisme per al solista, que serà el mateix Goudarzi, que tocarà diverses flautes de bec. En aquesta vetllada es contrastaran dues àrees culturals italianes absolutament diferents a l'època barroca: Nàpols i Venècia. El següent concert serà el dissabte 21 de maig, amb el títol "Cants d'amor i esperança", amb obres de Bach, Purcell, D'Astorga, Caldara i Händel. I més endavant la formació té previstos concerts al Palau de la Música Catalana com també al FeMap (Festival de Música Antiga dels Pirineus), entre d'altres.