El conjunt Amak mostrarà les seves cançons amb base tradicional basca al Tradicionàrius

Mon, 24 Oct 2022 16:25:00 +0000

Divendres, dia 28, el Centre Artesà Tradicionàrius acollirà una proposta de música basca, el conjunt Amak, i avui us en fem unes pinzellades. Quatre dones que amb la trikitixa (l'acordió diatònic basc) i les veus creen un univers particular al qual se sumen les quatre trajectòries. Totes quatre han format part de l'escena musical basca des de ben joves, cadascuna amb els seus respectius projectes i formacions, fins que al voltant del 2000 van fer una aturada. Dues dècades més tard, i amb el pòsit musical que ja tenien i les seves experiències vitals, han decidit ajuntar-se per presentar una proposta amb mirada femenina i fresca, basada en el llegat tradicional basc. N'hem parlat amb una de les quatre components, Maixa Lizarribar.