"A 'L'arquitecte prohibit' ens hem inspirat en l'obra de Gaudí i l'hem portat al terreny musical"

Thu, 29 Jan 2026 17:40:00 +0000

Marc Sambola, autor de la música i la lletra de l'espectacle "L'arquitecte prohibit", i Martí Torras Mayneris (a la foto, a la dreta), que és el director de la companyia La Tremenda i d'aquest musical, amb la cantant i actriu Alba Serrano (que n'és una de les intèrprets, vestida amb samarreta negra), ens han presentat aquest muntatge d'aquesta mateixa companyia i la Federació d'Ateneus de Catalunya, que s'estrenarà el 31 de gener i que en total es representarà en 33 teatres d'ateneus. L'obra s'inspira en la figura d'Antoni Gaudí i vol commemorar el centenari de la seva mort, que s'escau aquest 2026. A més, el mateix Sambola amb la guitarra, amb la mateixa Alba Serrano i la violinista Neus Solé, ens ha ofert una actuació en directe que veureu a la nostra web i a la playlist de 3CatCultura a YouTube.