Fresh Sound New Talent fa 30 anys editant un disc d'aniversari

Tue, 14 Feb 2023 06:00:00 +0000

El segell discogràfic Fresh Sound New Talent, que ja té 30 anys (impulsat pel qui encara l'encapçala, l'editor barceloní Jordi Pujol Baulenas, a la foto), s'ha convertit en un aparador i baròmetre del talent que es va renovant en matèria jazzística, tant aquí com a nivell internacional. L'aventura discogràfica que duia el nom de Fresh Sound nascuda el 1983, una dècada més tard va crear el subsegell New Talent, que ha fet 30 anys, i per celebrar-ho s'ha editat un disc, "The Fresh Sound Ensemble, Common Threats". L'aniversari coincideix amb el Premi Enderrock, que ha rebut fa pocs dies en l'apartat de guardons a la indústria musical. De tot plegat, n'hem parlat amb el mateix fundador del segell, Jordi Pujol Baulenas.