David Puertas: "Segueixo buscant el motiu de l'absència de Toscanini durant 20 anys a Buenos Aires"

Thu, 27 Oct 2022 16:20:00 +0000

El músic i divulgador musical David Puertas ens ha acompanyat aquesta tarda per presentar-nos el llibre "Las rutas de la música clásica" (Redbook Edicions), dins de Ma Non Troppo. El llibre se centra en les capitals més musicals del món i explica amb tot luxe de detalls anècdotes de la vida musical que s'hi ha desenvolupat, des de l'època del Barroc fins als nostres dies, convidant-nos a passejar per Viena, Nova York, Londres, París, Barcelona i moltes altres grans ciutats, on van viure-hi grans compositors i hi van compondre i estrenar les seves obres mestres.