Andrea Motis: "Treballo molt en el món subtil i en la sensació del moment"

Mon, 23 Feb 2026 17:40:00 +0000

La trompetista, cantant i compositora Andrea Motis acaba de gravar el seu nou disc "Intimate" (el publicarà el 27 de febrer el segell Elemental Music), amb els guitarristes Jurandir Da Silva i Josep Traver i la col·laboració especial del violoncel·lista Jaques Morelenbaum en dos dels temes. L'àlbum es desenvolupa a través d'elegants diàlegs entre veu i guitarra, amb el violoncel líric de Morelenbaum. L'artista catalana hi ha gravat composicions pròpies coescrites amb Da Silva, a més d'estàndards de jazz, cançons folk, bossa nova i chanson francesa. Motis el presentarà a la sala Paral·lel 62 de Barcelona, en el concert de cloenda del Festival de Jazz de Barcelona, aquest diumenge, 1 de març. Al final de l'entrevista, Motis i Da Silva ens han ofert una actuació musical en directe que veureu a la web del nostre programa i a la playlist de 3CatCultura a YouTube.