"Des de la Federació estem creant el Cor de Cambra de la FCEC per difondre les obres d'Oltra i Vila"

Mon, 04 Apr 2022 17:00:00 +0000

Montserrat Cadevall, presidenta de la Federació Catalana d'Entitats Corals (FCEC) i Daniel Mestre ens han parlat del concert benèfic per la pau d'ahir a l'església del Pi de Barcelona, a favor de Metges sense Fronteres i Càritas a Ucraïna, que van protagonitzar les corals Càrmina i Sant Jordi amb l'Orfeó Gracienc i l'Orquestra de Músics per la Pau (provinents de les millors formacions del país), a més d'algunes persones ucraïneses refugiades, tots dirigits pel mateix Daniel Mestre. També ens han parlat del nou projecte de la FCEC: la creació del Cor de Cambra de la FCEC, per difondre les obres corals de Manuel Oltra i Francesc Vila arreu de Catalunya i a l'estranger. A més, ens han donat els detalls del 57è Festival Internacional de Cant Coral que es farà a Barcelona entre el 4 i el 9 Juliol d'aquest any.