Miquel Àngel Aguiló presenta la 4a edició del seu projecte Vol_Art, amb l'estrena de 2 obres seves

Mon, 26 Jun 2023 03:00:00 +0000

Aquest dissabte, 1 de juliol, a les 9 del vespre, el castell de Bellver de Palma acollirà el concert de Miquel Àngel Aguiló, violoncel·lista, director d'orquestra i compositor mallorquí establert a Eivissa, que presentarà la quarta edició del seu projecte Vol_Art, amb l'estrena de dues obres seves. Ho farà acompanyat per la soprano Lorena Bonnín, el pianista Magí Garcías i l'Ensemble Lumière, que estarà format per 25 músics, a més d'una il·luminació especial, amb l'objectiu de transmetre un missatge espiritual i de compromís social. N'hem parlat amb ell.