La Carles Cases Strings Band en format de trio actua al Teatre de Sarrià

Mon, 04 Apr 2022 06:00:00 +0000

El Teatre de Sarrià de Barcelona acollirà dimecres un concert del compositor i pianista Carles Cases, que hi actuarà amb una formació de trio. Es tracta d'una versió reduïda de la Carles Cases Strings Band, que acostuma a acompanyar el músic barceloní, i amb la qual repassarà alguns dels temes de la seva prolífica discografia, una gran part de la qual són bandes sonores per al cinema. Després que hagi quedat anul·lada una sèrie de concerts que la formació havia de fer a Rússia acompanyada d'una orquestra local, han decidit organitzar aquest concert "a tres bandes" al teatre barceloní. Ens ho explica el mateix compositor.