La 33a edició del Festival Internacional de Blues

Wed, 09 Oct 2024 16:30:00 +0000

A Cerdanyola del Vallès ja està en marxa una de les cites anuals imprescindibles de la ciutat, el Festival Internacional de Blues, que enguany fa realitat la 33a edició. Un any més, ens hi aturem per repassar alguns dels noms més destacats del cartell, que s'allargarà fins al final d'aquesta setmana i que segueix apostant per combinar el talent local amb noms destacats de l'escena planetària, i per incloure concerts d'escenaris grans amb actuacions més singulars i de petit format. Hi trobarem artistes com el jove Jontavious Willis o la banda britànica Eddy Smith and the 507 (a la foto), o una formació talentosa i propera com The Big Easy's Crew amb la veu poderosa de Jonathan Herrero, que fan un recorregut pel llegat de Nova Orleans. N'hem parlat amb Toni Álvaro, membre de la comissió que impulsa el festival.