"La pràctica musical és molt més àmplia que el que està escrit en una partitura"

Thu, 14 Oct 2021 17:00:00 +0000

El trio Tañer, format per Belisana Ruiz, guitarra barroca; Sara Águeda, arpa de dues ordres, i Pere Olivé, percussió, ens han presentat el seu nou disc que han titulat "Im-posibles", editat pel segell Lindoro i que han titulat així perquè el van gravar en els difícils temps de la pandèmia. Per això l'àlbum pren el nom de la peça "Los Imposibles", de Santiago de Murcia, separant la paraula amb un guionet, mostrant que, fins i tot en els moments de més dificultat, els "impossibles" es poden convertir en "possibles". El disc repassa l'extens patrimoni musical que tenen la guitarra barroca i l'arpa de dues ordres, amb arranjaments que ells mateixos han fet de totes les peces.