L'Orquestra de Bayreuth obrirà la seva gira amb el concert de clausura del 40è Festival de Peralada

Tue, 21 Oct 2025 16:25:00 +0000

De la mateixa manera que el Festival de Peralada ha inscrit els concerts recents a Roma en l'inici de la seva quarantena edició, ara fa pocs dies la cita empordanesa anunciava el concert que serà la clausura: el 29 d'agost de l'any que ve i no a Peralada, sinó al Palau de la Música Catalana. Es tracta de l'audició amb què arrencarà una gira de l'Orquestra del Festival de Bayreuth per diverses ciutats espanyoles. Un esdeveniment excepcional amb què també se celebrarà un aniversari: el 150è de la cita wagneriana. N'han parlat en roda de premsa, Oriol Aguilà, director del Festival de Peralada; Katharina Wagner, besneta del compositor, i el director d'orquestra Pablo Heras-Casado.