Resumim la segona gala dels Premis Enderrock-440 Clàssica & Jazz celebrada a Girona

Thu, 27 Feb 2025 17:20:00 +0000

Hem assistit a la segona edició de la gala dels Premis Enderrock-440 Clàssica & Jazz, celebrada al Centre Cultural La Mercè de Girona, en què s'han reconegut els millors discos de clàssica, jazz i públic familiar escollits tant per votació popular com per la crítica. Des de fa tres anys la publicació musical del Grup Enderrock ha volgut donar un espai propi a aquests gèneres perquè guanyin entitat i visibilitat. L'acte ha disposat de les actuacions musicals en directe d'Albert Guinovart (guanyador del Premi 440 a la trajectòria), Carla Gonzàlez Ferrer (premi de la crítica a millor disc revelació de jazz), Gessamí Boada & Elio Haven, Santi Careta i Sergi Carbonell. En total, s'han entregat tretze guardons: cinc votats de la crítica (clàssica, jazz i públic familiar), quatre de votació popular (clàssica i jazz), i quatre premis especials. Hem conversat amb els principals guardonats, entre ells: Benet Casablancas i Albert Guinovart (a la foto).