Salvador Brotons, nou director titular de l'Orquestra Simfònica Sant Cugat

Wed, 25 May 2022 16:24:00 +0000

Aquest migdia s'ha presentat al Teatre Auditori de Sant Cugat del Vallès el nou director titular de l'orquestra simfònica d'aquesta ciutat. Es tracta de Salvador Brotons (a la foto), que, a banda de la seva popularitat en general entre el públic català, ja és conegut a Sant Cugat perquè ha dirigit l'orquestra com a convidat en diverses ocasions. El director artístic de la formació seguirà sent Josep Ferré, fins ara també director titular. Tots dos han participat a la roda de premsa de presentació de Brotons.