Miquel Barceló: "Saber estar tranquil dalt de l'escenari és crucial"

Tue, 13 Jan 2026 17:40:00 +0000

Amb una trajectòria de més de 25 anys dalt dels escenaris, Miquel Barceló (a la foto, a la dreta) és una de les veus més reconegudes del swing dins l'escena jazzística barcelonina. Lidera el projecte "Miquel Barceló canta a Sinatra", un emotiu homenatge a l'incomparable cantant i actor nord-americà, icona indiscutible del jazz vocal del segle XX. Per afrontar el repertori de La Veu, Barceló s'acompanya d'un trio de músics de sòlida trajectòria dins l'escena jazzística local: Octavi Bañuls al piano, Pep Rius al contrabaix i Olivier Rocque a la bateria. Plegats actuaran a la Nova Jazz Cava de Terrassa aquest divendres, 16 de gener, i al Centre Catòlic de Sants el 15 de febrer. Al final de l'entrevista, Barceló, acompanyat pel mateix Bañuls al piano, ens ha ofert una actuació en directe que veureu a la nostra web i a la playlist de 3CatCultura a YouTube.