L'Associació de Professionals de la Dansa de Catalunya reivindica el Dia Internacional de la Dansa

Thu, 29 Apr 2021 06:15:00 +0000

El Dia Internacional de la Dansa (DID) se celebra mundialment cada 29 d'abril. El Comitè Internacional de Dansa de la Unesco va proposar aquesta data per commemorar el naixement de Jean-Georges Noverre, considerat el pare del ballet modern. Cada any aquesta jornada converteix la dansa en la gran protagonista, i alhora reconeix l'esforç constant de totes aquelles persones que s'hi dediquen i els dona suport. Una vegada més, l'Associació de Professionals de la Dansa de Catalunya (APdC) s'afegeix a aquesta celebració amb un seguit d'actes. Avui sabrem més detalls d'aquesta celebració, que també és un dia de reivindicació per al sector.