Oriol Ramírez: "Sempre hi ha algun grup folklòric, algun ball o alguna tradició que et sorprèn"

Thu, 09 Sep 2021 17:00:00 +0000

Oriol Ramírez, vicepresident d'Adifolk i director de les Jornades Internacionals Folklòriques de Catalunya (JIF) ha vingut a presentar-nos la 49 edició d'aquest certamen que va començar el divendres 3 de setembre i que s'acabarà aquest diumenge, 12 de setembre. Ramírez ens ha explicat que aquest any els grans protagonistes de les jornades seran els bastoners. Les JIF van ser creades per Adifolk l'any 1972 sota el lema "Les danses dels pobles pel nostre poble" i per això cada any s'hi convida grups folklòrics vinguts d'arreu del món que es desplacen a localitats d'arreu del territori català i que de cap altra manera tindrien accés a les seves interpretacions.