Coloma Bertran: "El meu disc mostra com el violí pot sonar de maneres molt diferents"

Thu, 24 Feb 2022 17:20:00 +0000

La violinista i compositora Coloma Bertran (esquerra) ha vingut a presentar-nos el seu últim disc, "Principis", editat pel segell Microscopi. És el seu segon treball discogràfic de composició pròpia, que surt avui en format físic editat pel @segell_microscopi i també a les principals plataformes digitals, amb sonoritats diverses procedents del jazz, el rock, el bluegrass i les músiques del món. L'àlbum conté vuit composicions pròpies, així com un tema del guitarrista Quim Abramo i una adaptació molt personal de la cèlebre "My favorite things", de Richard Rodgers i Oscar Hammerstein II. El disc mostra una identitat sonora personal marcada i única, i Berten hi toca acompanyada pel mateix Quim Abramo (guitarra), i per Franco Molinari (contrabaix) i Joan Carles Aguerri (bateria). Avui ens n'ha interpretat una de les peces en directe, "Martina", amb la contrabaixista Queralt Camps. El concert de presentació de l'àlbum serà el 12 de març a l'Atlàntida, de Vic.