L'Escolania de Castellterçol ha celebrat el seu desè aniversari amb l'òpera "Sigues molt benvingut"

Thu, 06 May 2021 06:10:00 +0000

Quan Elisenda Cabero i Carles Farreras, fundadors i directors de l'Escolania de Castellterçol, van decidir plantejar-se un repte musical important per celebrar els seus 10 anys d'existència, van ser molt exigents perquè van encarregar, estrenar i enregistrar una òpera. Volien una obra feta a mida, amb una trama ubicada en l'entorn geogràfic de la seva comarca, el Moianès, que fes èmfasi en els valors ètics i que combinés passatges recitats amb fragments cantats. El resultat ha estat l'òpera "Sigues molt benvingut" amb música del compositor Gerard López Boada i llibret d'Antonio Bermejo i Teresa Arrufat; amb la participació de la pianista Montserrat Cabero i la direcció escènica de Dolors Armadans. N'hem parlat amb Elisenda Cabero i Carles Farreras.