Eduard Iniesta celebrarà els 25 anys de carrera artística amb un concert al Palau

Tue, 25 Jan 2022 07:00:00 +0000

El dilluns 31 de gener, el Palau de la Música Catalana acollirà un concert especial amb el qual el músic Eduard Iniesta celebrarà 25 anys de trajectòria. És la carrera d'un artista que sempre ha fugit de les classificacions i de les cotilles de qualsevol tendència sonora: barceloní d'origen, el seu interès per les músiques mediterrànies l'ha marcat des de ben aviat, com també el rock, el món de la cançó i la música clàssica. Especialitzat en instruments de doble corda i amb experiència en el món simfònic, també ha participat en espectacles familiars, en el món del teatre i de la publicitat, i ha publicat una desena de discos. Per això, el concert del dia 31 vol ser una síntesi de tots els camps que ha abraçat, amb una mirada actual.