El Concurs Internacional de Cant Tenor Viñas arriba a la 61a edició

Wed, 17 Jan 2024 17:25:00 +0000

El Conservatori del Liceu i el Gran Teatre del Liceu acullen aquests dies, un any més, les darreres fases del Concurs Internacional de Cant Tenor Viñas, que arriba a la 61a edició. Concretament, fins a 524 cantants de 56 països opten a obtenir fins a 116 mil euros en premis en metàl·lic, i una quinzena de contractes i borses d'estudi. Oficialment, el Concurs va arrencar el dia 13 amb el pregó a càrrec del pare abat de Montserrat, Manel Gasch, al Saló de Cent de l'Ajuntament de Barcelona, i el recital posterior, a càrrec del tenor italià Francesco Meli, acompanyat al piano per Davide Cavalli. De fet, però, com ha estat habitual els últims anys, des del mes de novembre vuit teatres d'arreu del món (París, Londres, Berlín, Madrid, Milà, San Francisco, Nova York i Pequín) han seleccionat una seixantena de candidats que s'afegeixen als que han estat a Barcelona, on ha actuat com a amfitrió Victor Garcia de Gomar, director artístic del Liceu.