El cicle "Orgànic" del Palau Güell, una experiència sonora única amb la interacció de 3 artistes

Tue, 11 Nov 2025 17:30:00 +0000

D'aquí un parell de dies, al Palau Güell de Barcelona arribarà la segona edició de l'"Orgànic", el cicle de música experimental que extreu totes les possibilitats sonores i expressives a l'orgue d'aquest equipament, restituït el 2012 amb la incorporació de la tecnologia d'un sistema MIDI. Aquest dijous i els dies 20 i 27 de novembre, s'han programat les tres sessions que formen la segona edició del cicle, i que estaran protagonitzades, respectivament, per Catalina Vicens, Maria Arnal i Paolo Oreni. Ens aturem al primer concert, el de l'organista i clavecinista Catalina Vicens. En aquest cas, dijous, la músic xilena, especialista sobretot en orgues antics, recorrerà un repertori medieval amb dos orgues portatius fent bases rítmiques amb l'orgue del Palau Güell controlat per MIDI. N'hem parlat amb ella mateixa.