Jaume Vilaseca: "A 'Four Suites' reinterpreto en clau de jazz la música dels Yes amb músics amics"

Thu, 25 May 2023 16:20:00 +0000

El pianista i compositor barceloní Jaume Vilaseca ha vingut aquesta tarda amb el cantant Sergio del Boccio per presentar-nos el seu nou i desè treball discogràfic, "Four Suites", publicat pel segell Discmedi, on revisita en clau de jazz i de manera molt original, els temes d'una de les bandes que han fet història dins del rock progressiu: la formació britànica Yes. I ho fa amb la complicitat del seu grup de nova creació, The Yes Octet, que té a les seves files una selecció dels joves músics més creatius i atrevits de l'escena barcelonina. A l'Instagram de @catalunyamusica veureu l'actuació en directe de Vilaseca i de Del Boccio.