El 73è Festival de Granada homenatjarà Schubert i Bruckner

Wed, 03 Apr 2024 16:25:00 +0000

La 73a edició del Festival de Granada serà la més llarga dels últims anys: del 7 de juny al 14 de juliol, hi haurà 116 funcions al llarg de 33 dies, entre concerts, representacions de dansa i espectacles de carrer. En la programació d'enguany hi tindran presència, com gairebé sempre, diversos artistes catalans. En aquest cas, hi destaquen Jordi Savall (a la foto), que hi serà amb la seva orquestra Le Concert des Nations, o els quartets Cosmos i Gerhard, que interpretaran el Quartet de corda d'Antoni Ros-Marbà. A més, el certamen té com a fil conductor el lema "Viena, punt de trobada", pensant en la coincidència a la ciutat de dos compositors que vol homenatjar: d'una banda, Schubert, com a representant de la petita forma, i de l'altra Bruckner, de qui s'interpretaran quatre de les nou simfonies amb motiu del bicentenari del seu naixement. N'ha parlat en roda de premsa Antonio Moral, que deixarà la direcció artística del festival després de cinc anys.