Joventuts Musicals de Moià celebrarà els 25 anys amb un concert del Tempus Trio

Fri, 03 Mar 2023 05:00:00 +0000

L'entitat està d'enhorabona i hi arriba en un excel.lent estat de forma, amb una quarantena d'activitats organitzades l'any passat i la fidelitat d'un públic format per la població local, estiuejants i socis. Moià és un municipi de llarga tradició musical: el 1863 hi va néixer el cèlebre tenor Francesc Viñas, que ja va atreure i organitzar al poble moltes i diverses activitats. El festival que porta el seu nom també forma part dels precedents que van acabar eclosionant en la creació, el 1998, de Joventuts Musicals de Moià. Aquesta entitat celebrarà els 25 amb un concert que tindrà lloc el dissabte 11 de març, a l'Espai Cultural les Faixes, a càrrec del Tempus Trio. N'hem parlat amb Nona Arola, presidenta de Joventuts Musicals de Moià.