Jiménez:"Transcrivint per a violí les 'Variacions Goldberg' no he canviat cap nota escrita per Bach"

Thu, 30 Jun 2022 16:20:00 +0000

Jorge Jiménez ha publicat el disc "Rethinking Bach-Goldberg Variations transcrites for solo violin" amb el segell Pan Classics i aquesta tarda ha vingut al programa a presentar-nos-el i, a més, ens ha ofert una actuació en directe que veureu a l'Instagram de @catalunyamusica. La seva transcripció de les "Variacions Goldberg" de Bach és la culminació d'un projecte de dos anys de durada en què el músic català ha interpretat l'obra arreu de Polònia (on el violinista ha estat artista resident del Festiwal Bachowski Swidnica), l'estat espanyol i el Regne Unit, i que ha culminat amb aquest disc, que és el primer enregistrament mundial d'aquest arranjament per a violí sol d'aquesta obra colossal de Johann Sebastian Bach.