Robert Treviño: "Els elements bascos estan infiltrats en les peces de Ravel del nostre disc"

Fri, 07 May 2021 17:00:00 +0000

El director d'orquestra nord-americà Robert Treviño és el titular de l'Euskadiko Orkestra des de fa quatre anys i acaba de publicar amb la seva formació un nou disc pel segell Ondine (del grup Naxos) amb sis obres de Maurice Ravel, que Treviño ha escollit perquè s'hi veu clarament la influència basca. I és que el compositor va néixer en un poble francès fronterer amb el País Basc i va créixer absorbint la cultura basca ja de petit. Avui hem pogut mantenir una conversa telefònica amb Treviño i ens ha explicat que ha explorat aquest caràcter basc en la música de Ravel i el resultat ha estat aquesta novetat discogràfica gravada enmig de la pandèmia.