Xavier Pastrana dirigirà la seva versió de "Les set últimes paraules de Crist a la creu" de Haydn

Mon, 12 Dec 2022 06:00:00 +0000

Demà dimarts L'Auditori acollirà un concert molt singular en què Xavier Pastrana dirigirà la seva pròpia versió d'aquesta obra del compositor austríac, al capdavant del seu propi conjunt, l'Ensemble O Vos Omnes (a la foto), a més del Quartet Gerhard i el fortepianista Roger Illa. Pastrana és l'ideòleg d'aquesta producció que ja es va estrenar a Vila-seca la Setmana Santa d'enguany. Però "Les set últimes paraules de Crist a la creu" també és una de les obres més directament relacionades amb la mort, l'eix temàtic d'aquesta temporada a L'Auditori de Barcelona, i és per això que la sala l'ha inclòs també en la seva programació. N'hem parlat amb Pastrana mateix.