El Gran Teatre del Liceu estrena l'òpera comunitària "La gata perduda"

Mon, 03 Oct 2022 05:00:00 +0000

Aquesta setmana, el Liceu estrena una òpera que és fruit de quatre anys de treball col·lectiu: "La gata perduda", una cocreació amb el barri del Raval que constitueix la primera experiència del programa Opera Prima, la línia de creació comunitària de Liceu Apropa, que té la premissa d'usar l'art com a pilar de transformació de les persones, així com amb la voluntat d'inclusió social a través de la cultura, i que ha de produir una òpera de nova creació cada tres anys amb diferents comunitats.
La creació comunitària implica que el barri s'ha inserit en tot el procés de creació artística, des de la dramatúrgia, la interpretació musical i coral i la construcció tècnica, amb un diàleg permanent amb professionals de les diferents àrees per garantir l'excel·lència artística del projecte. N'hem parlat amb Valentí Oviedo, director general del Liceu; amb Víctor Garcia de Gomar, director artístic del coliseu, i amb Arnau Tordera, el compositor de l'òpera, amb llibret de Victoria Szpunberg.