El Gran Teatre del Liceu estrena un nou cicle de la Tetralogia de Wagner

Tue, 03 Mar 2026 17:25:00 +0000

El Liceu va presentar fa pocs dies el cicle de noves produccions de la Tetralogia de Wagner, que s'estrenarà la temporada vinent i s'allargarà -a raó d'un títol anual- fins a la 2029/2030, amb direcció musical de Jonathan Nott i escènica de Tobias Kratzer. Es tracta d'una coproducció del Liceu i l'Òpera Estatal de Múnic i del retorn de L"'anell dels Nibelungs" complet al Liceu d'ençà del que es va representar entre 2012 i 2016 amb Josep Pons i Robert Carsen. Anteriorment, també s'havia pogut veure entre les temporades 2002/03 i 2003/04 amb Bertrand de Billy i Harry Kupfer. N'ha parlat en roda de premsa el director artístic del Liceu, Victor Garcia de Gomar.