Jordi Fosas: "A la Fira Mediterrània som multidisciplinaris des de la mirada d'arrel"

Mon, 11 Oct 2021 16:20:00 +0000

Jordi Fosas, director artístic de la Fira Mediterrània, la violinista Coloma Bertran i Marc del Pino, acordió diatònic, ens han presentat la 24a edició d'aquest certament que es farà a Manresa del 14 al 17 d'octubre. La Fira és el mercat estratègic de les propostes artístiques que utilitzen l'arrel, la tradició i la cultura popular com a motor creatiu. Aquest any, la programació artística oficial inclou 65 propostes, amb 41 estrenes, i torna la presència de l'associacionisme de cultura popular i recuperarà part de l'activitat que no es va poder fer durant l'última edició a causa de la pandèmia. A més de conèixer els principals atractius de la fira, hem pogut gaudir de l'actuació en directe de Coloma Bertran i Marc del Pino, que ens han interpretat en directe el "Ball cerdà de Blanes", ja que ells dos actuaran en el certamen el 15 d'octubre a la Sala Plana de l'Om de Manresa.