Las Migas: "Al disc 'Rumberas' hem obert un nou camí als instruments de vent de metall"

Fri, 17 May 2024 16:40:00 +0000

Marta Robles, direcció, composició i guitarra; Alicia Grillo, guitarra, i Laura Pacios, violí, són tres de les quatre components de Las Migas (que es completa amb la "cantaora" Carolina Fernández, La Chispa), formació guanyadora del Grammy Llatí 2022 al millor àlbum de flamenc pel seu disc "Libres", i ens han presentat el seu nou treball discogràfic: "Rumberas". En aquest disc reivindiquen que la rumba és un gènere internacional i sense amo, que transcendeix estils i fronteres, sigui d'on sigui: cubana, flamenca o catalana. Per això, Las Migas treuen totes les etiquetes que té la rumba i la porten al seu terreny i mostrant-se tal com són: autèntiques i úniques. Aquesta tarda, Las Migas en format de trio ens han ofert una actuació musical en directe que veureu a l'Instagram de @catalunyamusica.