David Viñolas: "Hi ha molts quintets icònics i em venia de gust escriure música per a aquest format"

Mon, 29 Nov 2021 18:00:00 +0000

El bateria i compositor David Viñolas (cec de naixement) ens ha presentat el seu nou àlbum, "5ET", que acaba de publicar amb el segell Microscopi. En aquest treball l'acompanyen Pol Omedes, trompeta, Miguel Fernández, saxo tenor, el pianista Joan Monné i Manel Fortià al contrabaix. L'àlbum conté composicions pròpies arranjades per a formació de quintet clàssic (trompeta, saxo, piano, contrabaix i bateria), un tema original del polifacètic Jordi Rossy i també alguns estàndards de jazz, amb la col·laboració especial a la veu i trombó de Rita Payés. Un repertori inspirat en la tradició i acostant-se a la frescor i la calidesa de les formacions dels seixanta, fent que el quintet soni a grup, sense protagonismes, en què tots els membres destaquen per igual.