Jordi Mestres: "Crec que tinc personalitat de baixista"

Thu, 05 May 2022 17:00:00 +0000

El contrabaixista i compositor Jordi Mestres ens ha parlat del seu àlbum "Volatile Trio" editat per Underpool que presentarà en concert demà divendres a l'Alhambra Festival Jazz Vic. El "Volatile Trio" és el seu treball discogràfic més personal i conté composicions pròpies que transmeten diversos estats d'ànim, com la pèrdua la calma o l'enyorança. Mestres presentarà demà el disc, a la Jazz Cava de Vic, amb els músics del seu trio: el saxofonista tenor Miguel Pintxo Villar i el bateria Pep Mula. Mestres ens ha explicat que també toca la guitarra i és professor d'aquest instrument, però es dedica a la carrera de contrabaixista, perquè aquest instrument li permet ser al darrere de les coses i alhora tenir poder dins d'una banda.