Fem un tast del nou disc de la pianista Íngrid Cusidó amb obres de Beethoven

Tue, 26 Nov 2024 17:20:00 +0000

La pianista catalana acaba de publicar l'àlbum "Beethoven Sonates. Para Elisa" on ha gravat algunes de les sonates més destacades del repertori del compositor alemany, com per exemple la Sonata op. 2 núm. 3 en do major, la Sonata op. 28 en re major, "Pastoral", i la icònica peça "Für Elise". Cusidó, coneguda per la seva carrera internacional, ha participat en recitals i sèries de concerts a Europa i altres països, i s'ha consolidat com una de les intèrprets destacades de la seva generació. Ha estat guardonada en diversos concursos internacionals (Viena, Bonn, Berlín, Nova York i Lugano). Ella mateixa ens ha presentat el seu nou disc.