Es presenten els actes de l'Any Alícia de Larrocha

Wed, 14 Dec 2022 17:25:00 +0000

El 23 de maig de l'any que ve s'escaurà el centenari del naixement de la pianista Alícia de Larrocha. Amb aquest motiu, l'associació que porta el seu nom i que formen els seus descendents fa temps que està treballant en la preparació d'una sèrie d'actes que la recordin i que, sobretot, contribueixin a donar-li més relleu i divulguin la seva obra més enllà de l'àmbit de la música clàssica. És una commemoració que ha estat aprovada de manera oficial pel Departament de Cultura de la Generalitat. N'hem parlat amb la filla de la insigne pianista, Alicia Torra, i Pep Gorgori, comissari de l'exposició sobre Alícia de Larrocha i Victòria dels Àngels que es podrà veure al Palau Robert de Barcelona a partir del setembre de l'any que ve.