Fatoumata Diawara reunirà l'Àfrica moderna i la tradicional al seu concert del Festival Grec

Thu, 01 Jul 2021 06:15:00 +0000

La cantant, compositora i actriu Fatoumata Diawara és de les artistes que millor representen ara mateix la visió contemporània del continent africà. Un continent que segueix profundament arrelat en les seves tradicions, però que a la vegada fa un crit per ser observat més enllà dels clixés occidentals. Nascuda a la Costa d'Ivori i criada a Mali, Fatoumata Diawara, artista i activista, és un bon exemple de combinació del so occidental amb els cants ancestrals del seu país. Dilluns que ve, 5 de juliol, Barcelona tornarà a acollir la seva música, al Teatre Grec, l'escenari que dona nom al festival d'estiu barceloní. Acompanyada d'una banda amb guitarra, baix, teclats i bateria, Diawara repassarà el repertori dels dos discos que té editats fins a aquest moment: "Fatou", del 2011, i "Fenfo", del 2018. Amb ella hem parlat de la seva música, els seus discos i el concert que oferirà dilluns que ve dins del Festival Grec.