Descobrim el documental que inaugura la 4a edició de l'Ohlalà

Wed, 29 Sep 2021 16:25:00 +0000

El festival de cinema francòfon Ohlalà s'inaugura demà amb la projecció del documental "Indes galantes", del realitzador francès Philippe Béziat a l'Institut Francès de Barcelona. És un treball que explica com es va fer el muntatge contemporani de l'òpera homònima de Jean-Philippe Rameau. Un muntatge que es va estrenar a l'Òpera de París el setembre del 2019, i que ha despertat tota mena d'opinions. Amb la posada en escena del creador Clément Cogitore i Leonardo Garcia Alarcón a la direcció musical, en aquesta versió actual de l'obra de Rameau s'hi afegeix, a més, un cos de ballarins de hip-hop i dansa urbana guiats pel coreògraf Bintou Dembelé. La gestació de l'espectacle i els seus constrastos i simbolismes és el que Philippe Béziat ha traspassat al llenguatge cinematogràfic, en un documental que ja es va estrenar dos anys enrere a diverses sales del nostre país. N'hem parlat amb les codirectores del festival, Mélody Brechet-Gleizes i Ana-Belén Fernández, i amb el mateix Béziat.