"Tenim la sort que els compositors ens escriuen obres per a nosaltres i treballem de la mà amb ells"

Wed, 27 Sep 2023 16:20:00 +0000

El clarinetista i saxofonista Jesús Alcívar i el guitarrista Juan Pablo Bettinotti formen el Duo Samai, nascut amb l'objectiu de difondre la música de cambra per a clarinet i guitarra i enriquir el repertori original per a aquesta formació a través de fer encàrrecs de noves obres a compositors llatinoamericans i europeus d'arrel llatina. Tots dos músics van coincidir al Màster d'Interpretació de la Música Clàssica i Contemporània de l'ESMUC el curs 2019-2020. Va ser després d'acabar els estudis que van decidir emprendre aquest projecte a duo. Precisament aquest dissabte, el Duo Samai oferirà un concert a la Llibrerira Byron, dins del cicle de concerts Clàssic Byron. Al final de l'entrevista, ens ha ofert una actuació en directe que veureu a l'Instagram de @catalunyamusica.