Neix Òpera Fresca, i presenta el seu primer espectacle: "Don Giovanni" de Mozart

Tue, 13 Jul 2021 06:10:00 +0000

Aquest dissabte a les 7 de la tarda veurà la llum Òpera Fresca, un projecte nascut fa un any i pocs mesos per iniciativa de Mar Esteve. La mezzosoprano va concebre la idea durant els mesos del confinament, amb una finalitat alhora personal i molt pràctica. Òpera Fresca es defineix com una companyia de joves cantants que pretén donar un aire fresc i renovat al món de l'òpera, acostar-la a tots els indrets i adaptar-la per a tots els públics. A la proposta inicial de Mar Esteve, que n'assumeix la direcció artística, s'hi han incorporat noms com Vicenç Esteve, Elisenda Canals, Pau Armengol, Carles Pachón, Joan Sebastià Colomer, Millica Jovicic, Laura del Río, Alba Fernández, Montserrat Seró i Lluís Vergés, entre altres cantants, així com el pianista Eduard López. La seva primera producció serà "Don Giovanni" de W.A. Mozart, i n'hem parlat amb la mateixa Mar Esteve.