Serracant: "El perfil de músics inscrits a la I Biennal de Cobla Jesús Ventura és molt variat"

Thu, 27 Jun 2024 16:40:00 +0000

El compositor Josep Maria Serracant, impulsor de Músics per la Cobla, i Antoni Ros Marbà, compositor i director d'orquestra, ens han presentat la I Biennal de Cobla Jesús Ventura. És una iniciativa orientada a aprofundir amb la màxima expertesa en la producció per a cobla al nostre país i que tindrà com a pilar el Curs d'Instrumentació per a Cobla. Aquesta formació, adreçada tant a compositors experimentats com a músics que es vulguin iniciar en l'escriptura per a cobla, s'impartirà del 2 al 8 de juliol a l'ESMUC. I comptarà amb el mestratge d'Antoni Ros-Marbà, que dirigirà un equip de docents format per reconeguts músics especialistes en el món de la cobla, com Xavier Pagès-Corella, Concepció Ramió, Francesc Cassú, Esteve Molero, Jordi Molina, Jordi León i Pep Moliner. A més, es disposarà de la Cobla Sant Jordi-Ciutat de Barcelona com a suport per a alguna de les classes.