Descobrim la trajectòria de la pianista i compositora Carmen Barradas

Thu, 02 Nov 2023 11:00:00 +0000

Al bell mig de l'Hospitalet de Llobregat, l'Auditori Barradas ret homenatge amb el seu nom a l'artista uruguaià Rafael Barradas, fill d'espanyols i que va viure uns anys en aquesta ciutat, on es va relacionar amb nombrosos intel·lectuals de l'època. Entre d'altres, va compartir aquestes vivències amb la seva germana Carmen, pianista i compositora de forta personalitat, vinculada amb les avantguardes artístiques, però apartada de cap escola musical. Ens hem endinsat en la trajectòria d'aquesta artista de qui enguany es commemoren els 135 anys del naixement i 60 de la mort. N'hem parlat amb la també pianista Marina Rodríguez Brià, que fa temps que se sent atreta per ella.