Nina: "Tingues cura de la teva veu, perquè no té recanvi"

Tue, 21 Mar 2023 17:20:00 +0000

La cantant i actriu Nina ens ha presentat el llibre "La meva veu. Anatomia i fisiologia de la veu per a petits i grans", que ella mateixa ha escrit conjuntament amb la professora i logopeda Carla Jover i que ha publicat la Nova Editorial Moll. "La meva veu" convida els lectors més joves a fer una descoberta de l'instrument familiar i desconegut que portem incorporat al nostre cos, la veu, i, alhora, també és una guia pensada especialment per als professors de música i de cant, com els directors de corals i logopedes, perquè hi trobaran una gran font de recursos per optimitzar la veu en els seus dos codis d'expressió: la parla i el cant.