Gabrielle Kaufman: "Les obres de Gaspar Cassadó es toquen molt més a fora de Catalunya que aquí"

Thu, 01 Dec 2022 17:50:00 +0000

Lluís Rodríguez Salvà, president de l'Associació Catalana d'Intèrprets de Música Clàssica (ACIMC) i la violoncel·lista i musicòloga Gabrielle Kaufman ens han presentat la jornada de dues conferències i un concert centrats en la vida, l'obra i les interpretacions de Gaspar Cassadó (jornada que té la coordinació artística de la mateixa Kaufman), que es farà el 4 de desembre al Conservatori Municipal de Barcelona. La jornada s'emmarca dins la segona edició del Reintèrprets, una iniciativa de divulgació dels grans intèrprets històrics catalans, organitzada per l'ACMIC i que enguany posarà llum a la figura d'aquest violoncel·lista i compositor català amb motiu del 125è aniversari del seu naixement.