Rodríguez Salvà: "Al llibre 'Escritos' es pot veure com era Albéniz, que s'interessava per tot"

Tue, 17 Sep 2024 16:20:00 +0000

El pianista Lluís Rodríguez Salvà ens ha presentat el seu nou llibre, "Escritos", que és el primer volum dels escrits d'Isaac Albéniz publicat per FICTA Lletres. Aquest primer volum està dedicat als escrits personals del pianista i compositor català i se'n publicaran dos més: un segon dedicat a la seva producció periodística publicada entre el 1882 i el 1909 (quaranta-tres articles, crítiques musicals i cartes al director) i un tercer dedicat a la seva correspondència (prop de quatre-centes cartes enviades entre el 1876 i el 1909). Aquesta col·lecció de tres llibres neix de la tesi doctoral de Rodríguez Salvà i està previst que el segon volum es publiqui a finals del 2024.