L'IEA Oriol Martorell acull el primer curs d'estiu d'improvisació musical a Barcelona

Tue, 29 Jun 2021 06:10:00 +0000

Entre els propers dies 12 i 16 de juliol, tindrà lloc a l'Institut d'Ensenyaments Artístics Oriol Martorell un curs d'estiu d'improvisació que serà la primera vegada que se celebrarà a Barcelona, l'"Improvisa't". La idea sorgeix d'un grup de professors de l'Institut d'Educació Musical de Madrid (IEM), creat per Emilio Molina (pianista improvisador que va ser professor, entre altres centres, de l'ESMUC), que promou la improvisació musical en tots els vessants i en tots els nivells de l'ensenyament musical. El curs té un professorat nombrós que inclou noms com Dani Ariño, Medir Bonachi, Marc Horne, Víctor Solé o Maria Camahort, que també és la coordinadora d'activitats a Catalunya de l'IEM. Ella mateixa ens ha explicat la gènesi del projecte.