Isabel Rubio: "Encara hem de fer molt de camí per tal que hi hagi més directores i compositores"

Wed, 20 Dec 2023 17:20:00 +0000

Isabel Rubio, que està considerada una de les directores d'orquestra més destacades de l'Estat espanyol, conduirà el Concert de Cap d'Any que l'Orquestra Simfònica del Vallès oferirà al Palau de la Música Catalana, del 31 de desembre al 6 de gener en cinc concerts: el 31 de desembre i l'1, 2, 3 i 6 de gener. Aquesta tarda ens ha donat els detalls del programa musical que ella conduirà al capdavant de la formació catalana i que consistirà en obres de Dvorák, Sullivan, Txaikovski, Bernstein i Strauss. Aquests seran els seus concerts de debut al Palau i la primera vegada que dirigirà la Simfònica del Vallès. Rubio és directora titular de la Jove Orquestra de les Comarques Gironines, directora assistent resident de la Jove Orquestra Nacional d'Espanya (JONDE), directora associada de l'Orquestra Vigo 430 i directora associada de la Jove Orquestra Simfònica de Granada. Foto: @Anita Torres.